Stoltenbergning aytishicha, NATO Moskva bilan aloqada bo‘lib turibdi va Rossiyaning harakatlarini kuzatmoqda. Foto: Reuters NATO bosh kotibi Yyens Stoltenberg Rossiya yadroviy urushda g‘alaba qozona olmasligini aytdi. Stoltenbergning so‘zlariga ko‘ra, Rossiya tomonidan yadro qurolining qo‘llanilishi Rossiya uchun «misli ko‘rilmagan oqibatlar»ga olib keladi. U NATO Moskva bilan aloqada bo‘lib turgani va Rossiyaning harakatlarini kuzatayotganini aytdi. «Hozircha Rossiya yadroviy strategiyasi va uning kuchlari tayyorgarligida biror o‘zgarishni ko‘rmadik», — dedi Stoltenberg.